U-I-159/93
Datum: 1993-10-07T00:00:00.000+01:00
ecli: ECLI:SI:USRS:1993:U.I.159.93
vrsta: drugi akti
zadeva: ocena ustavnosti in zakonitosti predpisov in drugih splošnih aktov
objavljeno: OdlUS II, 86 | 07.10.1993
dokument: US16737
akt: Akt Izvršnega sveta Skupščine občine Piran o reorganizaciji Komunalno stanovanjskega podjetja 'Okolje' Piran (Primorske novice, Uradne objave, št. 41/93)
resitev: nesprejem pobude
izrek: Pobuda za oceno ustavnosti in zakonitosti izpodbijanega akta se ne sprejme.
stavek: Akt izvršnega sveta občinske skupščine o reorganizaciji javnega podjetja ni predpis, temveč je posamični akt, zato ustavno sodišče za oceno skladnosti tega akta z ustavo in zakonom ni pristojno.
odlocitev: sklep
geslo: Nepristojnost ustavnega sodišča za oceno akta izvršnega sveta občinske skupščine, ki ni predpis ali splošni akt, izdan za izvrševanje javnih pooblastil.
Zahteva za zadržanje izvrševanja (začasna odredba).
podlaga: Ustava, 4. al. 1. odst. 160. čl.
Ustavni zakon za izvedbno Ustave (UZIU), 7. čl.
Zakon o postopku pred Ustavnim sodiščem SRS (ZUSS), 1. al. 2. odst. 25. čl.
vlagatelj: Robert Česar in Marko Zorman, Portorož
datum_vloge: 1993-10-07T23:00:00.000Z
datum_odlocitve: 1993-10-06T23:00:00.000Z

# U-I-159/93-7

7/10-1993

## S K L E P

Ustavno sodišče je na seji dne 7/10-1993 obravnavalo pobudo Roberta Časarja in Marka Zormana iz Portoroža ter Vladimirja Lovca iz Kopra in

### s k l e n i l o :

Ustavno sodišče ne sprejme pobude in ne začne postopka za oceno ustavnosti in zakonitosti akta Izvršnega sveta Skupščine občine Piran o reorganizaciji Komunalno stanovanjskega podjetja "Okolje" Piran (Primorske novice, Uradne objave, št. 41/93).

### O b r a z l o ž i t e v

V pobudi za oceno ustavnosti in zakonitosti v izreku tega sklepa navedenega akta izvršnega sveta občinske skupščine pobudniki menijo, da je ta akt v neskladju z ustavo, z zakonom in z odlokom občinske skupščine. V dodatni vlogi predlagajo, naj ustavno sodišče zadrži izvrševanje izpodbijanega akta izvršnega sveta.

Ustavno sodišče po četrti alinei 160. člena ustave odloča o skladnosti predpisov lokalnih skupnosti z ustavo in z zakoni in po peti alinei istega člena o skladnosti splošnih aktov, izdanih za izvrševanje javnih pooblastil, z ustavo, zakoni in podzakonskimi predpisi. Izpodbijani akt izvršnega sveta občinske skupščine ni predpis in tudi ni splošni akt, izdan za izvrševanje javnih pooblastil, marveč je na podlagi izrecnega zakonskega pooblastila sprejet posamični akt, zato ustavno sodišče ni pristojno odločati o njegovi ustavnosti in zakonitosti. Glede na to ustavno sodišče tudi ni moglo odločati o zahtevku za zadržanje izvrševanja izpodbijanega akta.

Ta sklep je ustavno sodišče sprejelo na podlagi 7. člena ustavnega zakona za izvedbo ustave Republike Slovenije in 1. alinee drugega odstavka 25. člena zakona o postopku pred Ustavnim sodiščem SR Slovenije (Uradni list SRS, št. 39/74 in 28/76.

P r e d s e d n i k

dr. Peter Jambrek